পয়াং হ্রদ
পয়াং হ্রদ (প্রথাগত চীনা: 鄱陽湖; সরলীকৃত চীনা: 鄱阳湖; ফিনিন: Póyáng Hú, গান: পো-য়ুং ইউ) হলো জিউজিয়াং-এ অবস্থিত চীনের বৃহত্তম স্বাদু পানির হ্রদ। হ্রদটি গান, জিন এবং শিউ নদী দ্বারা পুষ্ট এবং একটি খালের মাধ্যমে বিশ্বের অন্যতম বৃহত্ নদী ইয়াং ৎসি চিয়াং-এর সাথে যুক্ত। পয়াং হ্রদের আয়তন আর্দ্র এবং শুষ্ক মৌসুমে নাটকীয়ভাবে ওঠানামা করে থাকে; তবে, সাম্প্রতিক বছরগুলিতে হ্রদের আকার সামগ্রিকভাবে হ্রাস পাচ্ছে। একটি সাধারণ বছরে হ্রদের আয়তন গড়ে ৩,৫০০ বর্গকিলোমিটার (১,৪০০ মা২)। ২০১২ সালের প্রথম দিকে খরা, বালি উত্তোলন এবং বিশেষতঃ তিন গিরিসংকটের বাঁধের জল সঞ্চয়নের কারণে এর এলাকা প্রায় ২০০ বর্গকিলোমিটার (৭৭ মা২) হ্রাস পেয়েছে। হ্রদটি অর্ধ মিলিয়ন পরিযায়ী পাখির আবাসন প্রদান করে এবং এটি পাখিদের একটি প্রিয় গন্তব্য। শীতের সময় হ্রদটি অসংখ্য পরিযায়ী সাইবেরিয়ান সারসের আবাসস্থল হয়ে ওঠে, যার মধ্যে ৯০ শতাংশই এখানে শীতকাল কাটায়।